Здравейте,  

Интересувам се от следния казус: къщата в която живеем със семейството ми е в един парцел с роднини на мъжа ми, но отношенията им не са никак добри! Ние живеем на приземен етаж, но ни се налага да разширим банята само с един метър, като не навлизаме в тяхната част, тъй като едното от децата ми е с увреждане, а банята сега ми е много тясна, и ми е трудно да я къпя. Та питахме неговите роднини дали ще имат против да направим този ремонт, те разбира се ни отказаха! В такъв случай какво ни позволява закона. Благодаря предварително! 




Две къщи в един парцел
======================

 

Здравейте, г-жо Златкова, 


не се изисква разрешение за строеж, нито съгласие на останалите собственици за текущ ремонт по смисъла на Закона за устройство на територията.  

“Текущ ремонт” на строеж е подобряването и поддържането в изправност на сградите, постройките, съоръженията и инсталациите, както и вътрешни преустройства, при които не се:  

а) засяга конструкцията на сградата;  

б) извършват дейности като премахване, преместване на съществуващи зидове и направа на отвори в тях, когато засягат конструкцията на сградата;  

в) променя предназначението на помещенията и натоварванията в тях.


Както описвате ремонта, не може да се прецени дали се касае за текущ ремонт. Препоръчително е да коментирате въпроса и с архитект.


Поздрави,  

адв. Николина Митова  

0898 303092


